### Beslutningstema

I denne sag skal det besluttes, om forslag til Lokalplan nr. 169-470 og Kommuneplantillæg nr. 135-470, Pernille Jensen ved [adresse], Toftlund, skal sendes i min. 8 ugers offentlig høring.

Sagen behandles i Teknik- og Miljøudvalget hvad angår Lokalplansdelen samt i Klima-, Vækst- og Udviklingsudvalget, hvad angår Kommuneplantillægsdelen.

### Historik

Kommunalbestyrelsen fastsatte den 31. marts 2021 ansøgningsfristen for anden runde af vedvarende energi ansøgninger til den 15. december 2021.

Kommunalbestyrelsen godkendte den 31. marts 2022 at indstille 22 ansøgninger til idehøring.

Kommunalbestyrelsen prioriteret den 31. august 2022, projekt 3 til planlægning.

### Sagsfremstilling

Kommunalbestyrelsen har den 31. august 2022 besluttet at igangsætte udarbejdelsen af et lokalplanforslag der giver mulighed for anlægge et ca. 2 ha stort solcelleanlæg ved [adresse] i Toftlund.

Kommuneplantillæg

Parallelt med lokalplanen er der udarbejdet et kommuneplantillæg, der udlægger en kommuneplanramme til teknisk anlæg og dermed muliggør lokalplanen.

Lokalplanens indhold

Lokalplanen muliggør etableringen af et solenergianlæg til elproduktion i området. Det betyder, at områdets karakter ændres fra at have været landbrugsområde til nu at være et område, der er forholdsvist intensivt udnyttet til teknisk anlæg. Områdets visuelle påvirkning på omgivelserne mindskes dog med kravet om etablering af et afskærmende beplantningsbælte på minimum 5 meter, når det udvokset. Ved plantning skal buske have en højde på mindst 0,8 meter og træer mindst 1,5 meter.

Solenergianlægget består af solenergipaneler monteret på stativer, I tilknytning til solpanelerne etableres der mindre transformere (Central Invertere og step-up transformer), som omdanner solpanelernes strømproduktion, så den kan sendes ud i elnettet.

Lokalplanen givet mulighed for etablering af enten et sydvendt eller et øst-vestvendt anlæg.

Et sydvendt anlæg er pt. det mest anvendte i [adresse], og etableres med sydvendte paneler i øst-vestgående rækker. Panelerne har en højde på ca. 3,5 m over terræn og de placeres med en indbyrdes afstand, der muliggør færdsel imellem rækkerne.

Et øst-vestvendt anlæg (blokanlæg) etableres med paneler, der orienteres både mod øst og vest. De etableres i nord-sydgående rækker, hvor panelerne etableres som såkaldte ”tagprofiler”, der orienterer panelerne skiftevis mod øst og vest. Her placeres rækkerne tættere – i større blokke. Panelernes højde over terræn er typisk op til 1,5 m.

Omkring anlægget på indersiden af beplantningsbæltet etableres der et der etableres et stormasket trådhegn med en højde på op til 2 m. For at muliggøre passage for smådyr, skal hegnets maskestørrelser være min. 10x10 cm.

Lokalplanen giver mulighed for at etablere to læskure til dyrehold, med en højde på op til 3.5 meter og en størrelse på op til 50 m2, pr. skur.

Solpaneler skal være anti-refleksbehandlede og lokalplanen indeholder bestemmelser om at bebyggelse i området skal holdes i ensartede farver og materialer for at skabe en sammenhæng i bebyggelsen i området.

Miljøvurdering af plan og program

Der er foretaget en screening for miljøvurdering af lokalplanforslaget i henhold til Lov om miljøvurdering af planer og programmer. På baggrund af screeningen vurderer administrationen, at planforslaget ikke vil medføre en så væsentlig indvirkning på miljøet, at der skal udarbejdes en miljøvurdering. Afgørelsen offentliggøres i forbindelse med høringen.

### Lovgrundlag

Planloven

Lov om miljøvurdering af planer og programmer.

### Direktionen indstiller,

|  |  |
| --- | --- |
| at | forslag til lokalplan 169-470 og kommuneplantillæg 135-470, Pernille Jensen ved [adresse], Toftlund godkendes som forslag og sendes i offentlig høring i 8 uger inklusive vejledende afstemning i de 2 sidste uger af perioden, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Teknik- og Miljøudvalget, 15. august 2023, pkt. 5:

Indstillingen anbefales.

Beslutning fra Klima-, Vækst- og Udviklingsudvalget, 16. august 2023, pkt. 7:

Indstillingen anbefales.

Beslutning fra Økonomiudvalget, 23. august 2023, pkt. 15:

Indstillingen anbefales.

Martin Schou kan ikke følge indstillingen, da han mener, at sagen skal udsættes.

Anton Paulsen og Malthe Kristensen deltog ikke i mødet.

### Beslutning

Indstillingen godkendt.

Martin Schou (D) kan ikke følge indstillingen, da han mener, at sagen skal udsættes til der foreligger svar fra Ankestyrelsen.